9. ΒΑΣΙΛΙΚΟΝ ΔΙΑΤΑΓΜΑ της 20/25 Αυγ. 1951 Περί εγκρίσεως τροποποιήσεων του Καταστατικού της Εταιρείας Διαχειρίσεως Υπεγγύων Προσόδων. Έχοντες υπ’ όψιν: α)την κειμένην περί υπεγγύων προσόδων νομοθεσίαν, β)τον Νόμ. 1606/1950 περί κυρώσεως, τροποποιήσεως και συμπληρώσεως του υπ’ αριθ. 1523/1950 Α.Νόμου περί τροποποιήσεως και συμπληρώσεως διατάξεων αφορωσών την διαχείρισιν των Μονοπωλιακών ειδών και λοιπών υπεγγύων προσόδων, γ)το από 31 Δεκ. 1950 Δ/μα περί κυρώσεως της από 30 Δεκ. 1950 Συμβάσεως μεταξύ του Δημοσίου και της Εταιρείας Διαχειρίσεως των εις την Υπηρεσίαν του Ελληνικού Δημοσίου Χρέους Υπεγγύων Προσόδων (Φ.Ε.Κ. 2/3.1.51 Τ.Α΄), δ)την ειρημένην από 30 Δεκ. 1950 Σύμβασιν μεταξύ Δημοσίου και Ε.Δ.Υ.Π., προτάσει του Ημετέρου Υπουργικού Συμβουλίου, εγκρίνομεν τας κατά την Γενικήν Συνέλευσιν των Μετόχων της Εταιρείας Διαχειρίσεως Υπεγγύων Προσόδων της 20ης Ιουν. 1951 αποφασισθείσας τροποποιήσεις του δια του από 16 Δεκ. 1938 Δ/τος εγκεκριμένου Καταστατικού της Εταιρείας, αίτινες παρατίθενται συνηρτημέναι εις το παρόν Δ/μα. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. ΠΑΡΑΡΤΗΜΑ ΚΑΤΑΣΤΑΤΙΚΟΥ Της Εταιρείας Διαχειρίσεως των εις  την Υπηρεσίαν του Ελληνικού  Δημοσίου Χρέους Υπεγγύων Προσόδων. Άρθρ.1.-1.Η Εταιρεία διέπεται υπό των κάτωθι διατάξεων και συμβατικών ρητρών: α)Υπό της περί Υπεγγύων Προσόδων και Ανωνύμων Εταιρειών κειμένης Νομοθεσίας. β)Υπό του υπ’ αριθ. 1606/1950 Νόμου περί κυρώσεως, τροποποιήσεως και συμπληρώσεως του Α.Ν. 1523/1950 περί τροποποιήσεως και συμπληρώσεως διατάξεων αφορωσών την διαχείρισιν των Μονοπωλιακών Ειδών». γ)Υπό της από 30 Δεκ. 1950 μετά του Δημοσίου Συμβάσεως κυρωθείσης δια του από 31 Δεκ. 1950 Β.Δ/τος. δ)Υπό της από 29 Αυγ. 1936 Συμβάσεως κυρωθείσης δια του από 30 Αυγ. 1936 Δ/τος, ως η Σύμβασις αύτη συνεπληρώθη δια μεταγενεστέρων Συμβάσεων και καθ’ ας ρήτρας διετηρήθη εν ισχύϊ κατά τα εν τη ως άνω από 30 Δεκ. 1950 ρηθείση Συμβάσει οριζόμενα. Σελ. 118 ε)Υπό του παρόντος Καταστατικού, όπερ αποτελεί συμπλήρωμα του δια του από 16 Δεκ. 1938 Β.Δ/τος εγκριθέντος ομοίου, μεθ’ ου και μετά των εν ισχύϊ Συμβάσεων αποτελεί εν ενιαίον κείμενον. Άρθρ.2.-1.Η Εταιρεία απολαύουσα διοικητικής ανεξαρτησίας, εκλέγει την Διοίκησιν και το Προσωπικόν αυτής και διαχειρίζεται τας εις αυτήν εμπιστευμένας προσόδους υπό ιδίαν της ευθύνην κατά τα εις τας εν ισχύϊ Συμβάσεις οριζόμενα. 2.Αι πράξεις του Διοικητικού Συμβουλίου και της Γενικής Συνελεύσεως των Μετόχων της Εταιρείας δεν υποβάλλονται προς έγκρισιν εις τον Υπουργόν των Οικονομικών ουδέ δημοσιεύονται δια της Εφημερίδος της Κυβερνήσεως, ειμή μόνον καθ’ ας περιπτώσεις η γενική περί Ανωνύμων Εταιρειών Νομοθεσία επιβάλλει τούτο. Αποφάσεις, αφορώσαι ζητήματα γενικωτέρου δια το Δημόσιον ενδιαφέροντος, ανακοινούνται εις τον Υπουργόν των Οικονομικών. Άρθρ.3.-1.Εκ των ακαθαρίστων κερδών της Εταιρείας εκπίπτονται α)αι ζημίαι, β)αι κατά τον νόμον αποσβέσεις επισφαλών απαιτήσεων, περιουσιακών στοιχείων της Εταιρείας και φθοράς του υλικού, γ)πρόσθετοι αμοιβαί των μελών του Υπηρεσιακού Συμβουλίου και δ)παν άλλο εταιρικόν βάρος. Το απομένον μετά ταύτα καθαρόν κέρδος διανέμεται ως ακολούθως: α)5% κρατούνται προς σχηματισμόν αποθεματικού εταιρικού κεφαλαίου. β)4% επί του καταβεβλημένου εταιρικού κεφαλαίου διανέμονται ως πρώτον μέρισμα εις του Μετόχους. Εκ του υπολοίπου 10% διανέμονται εις τα μέλη του Δ.Συμβουλίου, το δε υπόλοιπον διανέμεται ως πρόσθετον μέρισμα, υπέρ των Μετόχων, εκτός αν άλλως ήθελεν αποφασίσει η Γενική Συνέλευσις των Μετόχων. 2.Αι δια παραστάσεις εις τας Συνεδριάσεις του Διοικ. Συμβουλίου αποζημιώσεις των μελών αυτού εγκρίνονται εκάστοτε υπό της Συνελεύσεως. Άρθρ.4.-1.Ο Υπουργός των Οικονομικών δύναται ν’ αξιώση την θέσιν εκτός υπηρεσίας παντός υπαλλήλου του οποίου η διαχείρισις εγένετο αντικείμενον κατηγορίας ή και την απόλυσιν αυτού εν περιπτώσει οριστικής καταδίκης του. Απολύονται αυτοδικαίως όσοι κατεδικάσθησαν εις εγκληματικάς ή ατιμωτικάς ποινάς. .222. 26.Δ.γ.9 Εταιρεία Διαχειρήσεως Υπεγγύων Προσόδων 2.Αι υπό του Υπουργού των Οικονομικών οριζόμεναι Αρχαί ή Υπάλληλοι δικαιούνται να επισκέπτωνται τας ειδικάς αποθήκας Μονοπωλίων και να ελέγχωσι την κανονικήν αυτών λειτουργίαν και τας διαχειρίσεις των οικείων Δ/στών της Εταιρείας. 3.Εις περίπτωσιν διαλύσεως της Εταιρείας, ο Υπουργός των Οικονομικών δύναται να λάβη πάντα τα κατά την κρίσιν του κατάλληλα μέτρα προς εξασφάλισιν των δικαιωμάτων και συμφερόντων του Δημοσίου. Δύναται επίσης να ορίση αντιπρόσωπόν του προς επίβλεψιν της εκκαθαρίσεως εις ό,τι ειδικώς αφορά τας έναντι της Εταιρείας απαιτήσεις του Δημοσίου. 4.Πάσα καταστατική διάταξις εντικειμένη εις τας διατάξεις του παρόντος καταργείται. 